ประกาศคณะกรรมการกำกับกิจการพลังงานเรื่องมาตรฐานของสัญญาให้บริการผู้ใช้ไฟฟ้ารายใหญ่พ.ศ. ๒๕๖๑ โดยที่เป็นการสมควรกำหนดแบบมาตรฐานของสัญญาการให้บริการไฟฟ้าเพื่อคุ้มครองผู้ใช้ไฟฟ้ารายใหญ่ให้ได้รับความเป็นธรรมอาศัยอำนาจตามความในมาตรา๙๑ และมาตรา ๙๒ แห่งพระราชบัญญัติการประกอบกิจการพลังงาน พ.ศ. ๒๕๕๐และมติคณะกรรมการกำกับกิจการพลังงาน ในการประชุม ครั้งที่ ๓๑/๒๕๖๑ (ครั้งที่ ๕๓๒)เมื่อวันที่ ๑ สิงหาคม ๒๕๖๑ ออกประกาศไว้ ดังต่อไปนี้ข้อ ๑ ประกาศนี้เรียกว่าประกาศคณะกรรมการกำกับกิจการพลังงาน เรื่อง มาตรฐานของสัญญาให้บริการผู้ใช้ไฟฟ้ารายใหญ่พ.ศ. ๒๕๖๑ข้อ ๒[๑] ประกาศนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปข้อ ๓ ในประกาศนี้ผู้ใช้ไฟฟ้าหมายความว่า ผู้ใช้ไฟฟ้ารายใหญ่ ตามประเภทกิจการที่กำหนดในโครงสร้างอัตราค่าไฟฟ้าได้แก่ ผู้ใช้ไฟฟ้าประเภทที่ ๓ กิจการขนาดกลาง ผู้ใช้ไฟฟ้าประเภทที่ ๔กิจการขนาดใหญ่ หรือผู้ใช้ไฟฟ้าประเภทที่ ๕ กิจการเฉพาะอย่างผู้ให้บริการไฟฟ้าหมายความว่า การไฟฟ้านครหลวง (กฟน.) การไฟฟ้าส่วนภูมิภาค (กฟภ.) การไฟฟ้าฝ่ายผลิตแห่งประเทศไทย(กฟผ.) กิจการไฟฟ้าสวัสดิการสัมปทานกองทัพเรือ (กิจการไฟฟ้าสวัสดิการสัตหีบ)ผู้รับใบอนุญาตจำหน่ายไฟฟ้าเอกชน หรือผู้รับใบอนุญาตอื่นที่ กกพ. กำหนดการให้บริการไฟฟ้าหมายความว่า การที่ผู้ให้บริการไฟฟ้าให้บริการแก่ผู้ใช้ไฟฟ้าตามประกาศนี้สัญญาหมายความว่า สัญญาให้บริการไฟฟ้าระหว่างผู้ให้บริการไฟฟ้ากับผู้ใช้ไฟฟ้าแบบสัญญาหมายความว่า แบบมาตรฐานของสัญญาที่ผู้ให้บริการไฟฟ้าจัดทำขึ้นโดยมีการกำหนดข้อกำหนดหรือเงื่อนไขเกี่ยวกับสิทธิและหน้าที่ของผู้ให้บริการไฟฟ้ากับผู้ใช้ไฟฟ้าไว้ล่วงหน้าตามประกาศนี้เพื่อประโยชน์ในการจัดทำสัญญากกพ. หมายความว่าคณะกรรมการกำกับกิจการพลังงานมาตรฐานการให้บริการหมายความว่า มาตรฐานที่ กกพ. กำหนดโดยรวมถึงมาตรฐานทางวิชาการและวิศวกรรมและมาตรฐานคุณภาพการให้บริการ ตามกฎหมายว่าด้วยการประกอบกิจการพลังงานเหตุสุดวิสัยหมายความว่า เหตุใด ๆ อันจะเกิดขึ้นก็ดี จะให้ผลพิบัติก็ดี เป็นเหตุที่ไม่อาจป้องกันได้แม้ทั้งบุคคลผู้ต้องประสบหรือใกล้จะต้องประสบเหตุนั้นจะได้จัดการระมัดระวังตามสมควรอันพึงคาดหมายได้จากบุคคลในฐานะและภาวะเช่นนั้นเครื่องวัดหน่วยไฟฟ้าหมายความว่า เครื่องวัดหน่วยไฟฟ้าหรือมิเตอร์ไฟฟ้าข้อ ๔ ให้ประธานกรรมการกำกับกิจการพลังงานเป็นผู้รักษาการตามประกาศนี้และให้ กกพ. เป็นผู้วินิจฉัยชี้ขาดปัญหาเกี่ยวกับการปฏิบัติตามประกาศนี้หมวด ๑บททั่วไป ข้อ ๕ สัญญาต้องทำเป็นลายลักษณ์อักษรมีสาระสำคัญไม่ต่ำกว่ามาตรฐานของสัญญาที่กำหนดไว้ในประกาศนี้ และไม่ขัดต่อกฎหมายว่าด้วยการประกอบกิจการพลังงานคู่สัญญาย่อมมีสิทธิที่จะตกลงกันทำสัญญาให้บริการไฟฟ้าตามเจตนาแห่งคู่สัญญาเท่าที่ไม่ขัดต่อข้อกำหนดในประกาศนี้กรณีข้อความในสัญญาให้บริการไฟฟ้าใดขัดหรือแย้งกับประกาศนี้ให้ถือบังคับตามที่กำหนดในประกาศนี้ เว้นแต่ข้อกำหนดใดในสัญญามีมาตรฐานไม่ต่ำกว่าที่กำหนดในประกาศนี้ให้ถือบังคับตามข้อกำหนดนั้นผู้ให้บริการไฟฟ้าต้องจัดให้มีการเผยแพร่แบบสัญญาให้ผู้ใช้ไฟฟ้าทราบและเข้าถึงโดยเร็วรวมทั้งให้แสดง ณที่ทำการของผู้ให้บริการไฟฟ้าเพื่อให้ผู้ใช้ไฟฟ้าสามารถตรวจสอบได้ข้อ ๖ แบบสัญญาอย่างน้อยจะต้องมีสาระสำคัญเกี่ยวกับสิทธิและหน้าที่ระหว่างผู้ให้บริการไฟฟ้าและผู้ใช้ไฟฟ้าดังต่อไปนี้(๑)ชื่อและที่ตั้งสำนักงานของผู้ให้บริการไฟฟ้า(๒)ข้อกำหนดเกี่ยวกับลักษณะและประเภทบริการไฟฟ้า(๓)ข้อกำหนดเกี่ยวกับมาตรฐานและคุณภาพในการให้บริการไฟฟ้า(๔) ข้อกำหนดเกี่ยวกับอัตราค่าบริการและวิธีการเรียกเก็บค่าบริการไฟฟ้า(๕)ข้อกำหนดเกี่ยวกับข้อจำกัดความรับผิดตลอดจนเงื่อนไขในการให้บริการไฟฟ้า(๖)ข้อกำหนดเกี่ยวกับการงดจ่ายไฟฟ้า การดับไฟฟ้า การจ่ายคืนหรือต่อกลับไฟฟ้า(๗)ข้อกำหนดเกี่ยวกับการร้องเรียนและการแก้ไขข้อร้องเรียนข้อ ๗ สัญญาต้องใช้ข้อความเป็นภาษาไทยในกรณีที่จำเป็นต้องทำเป็นภาษาอื่นให้ทำเป็นภาษาอังกฤษโดยมีข้อกำหนดและเงื่อนไขเป็นที่เข้าใจและอ่านได้ชัดเจนผู้ให้บริการไฟฟ้าต้องอธิบายสิทธิและหน้าที่ของคู่สัญญาทั้งสองฝ่ายให้ผู้ใช้ไฟฟ้าทราบภายใต้บังคับข้อ๕ วรรคสอง ผู้ให้บริการไฟฟ้าต้องจัดทำสัญญาเป็นจำนวนสองฉบับพร้อมกับแนบประกาศฉบับนี้เพื่อให้ถือเป็นส่วนหนึ่งของสัญญา และส่งมอบให้แก่ผู้ใช้ไฟฟ้าถือไว้หนึ่งฉบับข้อ ๘ ผู้ให้บริการไฟฟ้าจะเลือกปฏิบัติหรือกีดกันในการเข้าทำสัญญากับผู้ใช้ไฟฟ้ารายหนึ่งรายใดโดยไม่มีเหตุอันสมควรมิได้ข้อ ๙ ผู้ใช้ไฟฟ้าต้องให้ข้อมูลที่ถูกต้องครบถ้วนตามความเป็นจริงในการทำสัญญาและผู้ให้บริการไฟฟ้าจะขอให้ผู้ใช้ไฟฟ้าให้ข้อมูลส่วนบุคคลเกินจำเป็นมิได้เว้นแต่ผู้ให้บริการไฟฟ้าได้แจ้งวัตถุประสงค์ของการขอข้อมูลดังกล่าวให้แก่ผู้ใช้ไฟฟ้าทราบและผู้ใช้ไฟฟ้าได้ให้ความยินยอมโดยชัดแจ้งผู้ให้บริการไฟฟ้ามีหน้าที่เก็บข้อมูลผู้ใช้ไฟฟ้าเป็นความลับและต้องไม่นำไปใช้เพื่อประโยชน์อื่นเว้นแต่เป็นการใช้เพื่อประโยชน์ตามกฎหมายหมวด ๒สิทธิและหน้าที่ของผู้ให้บริการไฟฟ้าและผู้ใช้ไฟฟ้า ข้อ ๑๐ ผู้ให้บริการไฟฟ้ามีหน้าที่ต้องให้บริการไฟฟ้าไม่ต่ำกว่ามาตรฐานการให้บริการที่กำหนดในกรณีที่เกิดเหตุขัดข้องกับการให้บริการไฟฟ้าจนเป็นเหตุให้ผู้ใช้ไฟฟ้าไม่สามารถใช้ไฟฟ้าได้ตามปกติผู้ให้บริการไฟฟ้ามีหน้าที่ต้องดำเนินการแก้ไขให้ใช้บริการได้ภายในกำหนดระยะเวลาตามมาตรฐานการให้บริการในกรณีที่เกิดเหตุขัดข้องอันเนื่องจากเหตุสุดวิสัยผู้ให้บริการไฟฟ้ามีหน้าที่ต้องรีบแจ้งให้ผู้ใช้ไฟฟ้าทราบถึงเหตุขัดข้องโดยไม่ชักช้าโดยชี้แจงถึงเหตุขัดข้อง ผลกระทบและระยะเวลาในการแก้ไขปัญหาจากเหตุดังกล่าวในกรณีที่การให้บริการไฟฟ้าไม่เป็นไปตามมาตรฐานการให้บริการผู้ให้บริการไฟฟ้าจะต้องชดเชยให้แก่ผู้ใช้ไฟฟ้าตามที่กำหนดไว้ในมาตรฐานการให้บริการเว้นแต่ผู้ให้บริการไฟฟ้าจะพิสูจน์ได้ว่าเกิดจากเหตุสุดวิสัยหรือมิได้เกิดจากความบกพร่องของผู้ให้บริการไฟฟ้าในกรณีที่มีข้อร้องเรียนว่าการให้บริการไฟฟ้าไม่เป็นไปตามมาตรฐานการให้บริการผู้ให้บริการไฟฟ้าต้องดำเนินการอย่างหนึ่งอย่างใดเพื่อเป็นการบรรเทาความเดือดร้อนที่เกิดขึ้นแก่ผู้ใช้ไฟฟ้าข้อ ๑๑ ผู้ให้บริการไฟฟ้ามีหน้าที่ตรวจสอบเครื่องวัดหน่วยไฟฟ้าให้แสดงค่าเที่ยงตรงตามหลักเกณฑ์วิธีการตรวจสอบตามที่ผู้ให้บริการไฟฟ้ากำหนด โดยกำหนดระยะเวลาการตรวจสอบตามระดับแรงดันไฟฟ้าดังต่อไปนี้(๑)เครื่องวัดหน่วยไฟฟ้าของผู้ใช้ไฟฟ้าที่ระดับแรงดันไฟฟ้าต่ำกว่า ๖๙ กิโลโวลต์โดยต่อผ่านเครื่องวัดหน่วยไฟฟ้าเครื่องเดียว จะต้องมีการตรวจสอบทุกสองปี(๒) เครื่องวัดหน่วยไฟฟ้าของผู้ใช้ไฟฟ้าที่ระดับแรงดันไฟฟ้าตั้งแต่๖๙ กิโลโวลต์ขึ้นไป โดยต่อผ่านเครื่องวัดหน่วยไฟฟ้าเครื่องเดียวจะต้องมีการตรวจสอบทุกปีผู้ใช้ไฟฟ้าอาจร้องขอและผู้ให้บริการไฟฟ้าตกลงยินยอมให้ตรวจสอบเครื่องวัดหน่วยไฟฟ้านอกเหนือจากกำหนดระยะเวลาตามวรรคหนึ่งเพื่อให้สอดคล้องกับแผนการผลิตของผู้ใช้ไฟฟ้าเองก็ได้ผู้ใช้ไฟฟ้าอาจร้องขอให้ตรวจสอบเมื่อมีข้อสงสัยว่าเครื่องวัดหน่วยไฟฟ้าแสดงค่าไม่เที่ยงตรงตามหลักเกณฑ์ที่ผู้ให้บริการไฟฟ้ากำหนดข้อ ๑๒ ผู้ให้บริการไฟฟ้าจะคิดค่าไฟฟ้าโดยกำหนดเป็นรอบระยะเวลาไม่ต่ำกว่ารายเดือนต่อรายเครื่องวัดหน่วยไฟฟ้าการเปลี่ยนแปลงอัตราค่าไฟฟ้าและค่าบริการเมื่อได้รับความเห็นชอบจากกกพ. แล้ว ผู้ให้บริการไฟฟ้าต้องแจ้งให้ผู้ใช้ไฟฟ้าทราบเป็นลายลักษณ์อักษรล่วงหน้าไม่น้อยกว่าสิบห้าวันข้อ ๑๓ ผู้ให้บริการไฟฟ้าต้องจัดส่งใบแจ้งค่าไฟฟ้าไปยังผู้ใช้ไฟฟ้าตามรอบการใช้ไฟฟ้าโดยส่งไปที่อยู่ณ สถานที่ใช้ไฟฟ้า ทั้งนี้ ผู้ใช้ไฟฟ้าอาจร้องขอให้จัดส่งใบแจ้งค่าไฟฟ้าไปยังสถานที่อื่นก็ได้ตามที่ตกลงกันข้อ ๑๔ ผู้ให้บริการไฟฟ้ามีหน้าที่ต้องเก็บข้อมูลประวัติค่าไฟฟ้าของผู้ใช้ไฟฟ้าย้อนหลังเป็นระยะเวลาไม่น้อยกว่าสองปีและผู้ใช้ไฟฟ้ามีสิทธิขอตรวจสอบการคิดค่าไฟฟ้าและขอข้อมูลประวัติการใช้ไฟฟ้าของตนเองตามหลักเกณฑ์ที่ผู้ให้บริการไฟฟ้ากำหนดโดยให้ถือว่าข้อมูลดังกล่าวเป็นข้อมูลส่วนบุคคลของผู้ใช้ไฟฟ้าข้อ ๑๕ การเรียกเก็บค่าไฟฟ้า ผู้ให้บริการไฟฟ้าต้องดำเนินการดังต่อไปนี้(๑)ต้องกำหนดระยะเวลาชำระค่าไฟฟ้าในใบแจ้งค่าไฟฟ้าไม่น้อยกว่าสิบห้าวันนับแต่วันลงใบแจ้งหนี้ค่าไฟฟ้า(๒)เมื่อผู้ใช้ไฟฟ้าไม่ชำระค่าไฟฟ้าตามกำหนดระยะเวลาผู้ให้บริการไฟฟ้าต้องส่งหนังสือเตือน ณ สถานที่ตามข้อ ๑๓ ให้ผู้ใช้ไฟฟ้าชำระค่าไฟฟ้าไม่น้อยกว่าห้าวันนับแต่วันที่ครบกำหนดชำระในกรณีที่ผู้ใช้ไฟฟ้าผิดนัดชำระค่าไฟฟ้าผู้ให้บริการไฟฟ้ามีสิทธิคิดดอกเบี้ยของจำนวนเงินที่คงค้างชำระค่าไฟฟ้าได้ตามหลักเกณฑ์ที่ผู้ให้บริการไฟฟ้ากำหนด แต่ต้องไม่เกินร้อยละ ๗.๕ ต่อปีข้อ ๑๖ ในกรณีที่ผู้ใช้ไฟฟ้าไม่ชำระค่าไฟฟ้าตามข้อ ๑๕ (๒) ผู้ให้บริการไฟฟ้ามีสิทธิงดจ่ายไฟฟ้าเว้นแต่ผู้ใช้ไฟฟ้าร้องขอผ่อนผันการงดจ่ายไฟฟ้าเป็นลายลักษณ์อักษรด้วยเหตุผลและความจำเป็นและให้คำมั่นว่าจะไปชำระค่าไฟฟ้าภายในวันถัดไปในกรณีที่ผู้ใช้ไฟฟ้าไม่ชำระค่าใช้ไฟฟ้าตามวรรคหนึ่งและให้คำมั่นว่าจะไปชำระค่าไฟฟ้าภายในวันถัดไปอีกครั้งให้ผู้ใช้ไฟฟ้าสามารถร้องขอผ่อนผันได้อีกหนึ่งครั้ง โดยผู้ให้บริการไฟฟ้าสามารถเรียกเก็บค่าใช้จ่ายที่เกิดขึ้นจากการดำเนินการได้ในระหว่างที่ยังไม่ได้งดจ่ายไฟฟ้าผู้ใช้ไฟฟ้ามีสิทธิในการขอผ่อนผันการชำระค่าไฟฟ้าได้ภายในสิบห้าวันนับจากวันที่ครบกำหนดชำระค่าไฟฟ้าตามวรรคสองวิธีการผ่อนผันชำระค่าไฟฟ้าตามความในวรรคนี้ ให้เป็นไปตามหลักเกณฑ์ที่ผู้ให้บริการไฟฟ้ากำหนดข้อ ๑๗ ผู้ให้บริการไฟฟ้าจะเรียกเก็บค่าธรรมเนียมการต่อกลับไฟฟ้าได้ก็ต่อเมื่อผู้ให้บริการไฟฟ้าได้ดำเนินการงดจ่ายไฟฟ้าถึงขนาดที่ผู้ใช้ไฟฟ้าไม่อาจใช้บริการไฟฟ้าได้ในกรณีที่ผู้ให้บริการไฟฟ้างดจ่ายไฟฟ้าไปแล้วแต่ผู้ใช้ไฟฟ้าได้ชำระค่าไฟฟ้าภายในวันที่งดจ่ายไฟฟ้า ผู้ให้บริการไฟฟ้าต้องดำเนินการต่อกลับโดยไม่มีสิทธิเรียกเก็บค่าธรรมเนียมหรือค่าดำเนินการต่อกลับไฟฟ้าข้อ ๑๘ ในกรณีที่ผู้ใช้ไฟฟ้าชำระค่าไฟฟ้าที่ค้างชำระแล้วผู้ให้บริการไฟฟ้าต้องต่อกลับไฟฟ้าคืนให้แก่ผู้ใช้ไฟฟ้าภายในยี่สิบสี่ชั่วโมง นับแต่เวลาที่ผู้ใช้ไฟฟ้าชำระค่าไฟฟ้าที่ค้างชำระเว้นแต่กรณีที่งดจ่ายไฟฟ้าเป็นระยะเวลานานเกินกว่าสิบห้าวันข้อ ๑๙ ผู้ให้บริการไฟฟ้ามีความจำเป็นที่ต้องดับไฟฟ้าเพื่อการปฏิบัติงานผู้ให้บริการไฟฟ้าต้องแจ้งให้ผู้ใช้ไฟฟ้าทราบล่วงหน้าไม่น้อยกว่าเจ็ดวัน และก่อนทำการดับไฟฟ้าผู้ให้บริการไฟฟ้าต้องหารือร่วมกับผู้ใช้ไฟฟ้าเพื่อให้มีผลกระทบต่อกิจการของผู้ใช้ไฟฟ้าให้น้อยที่สุดในกรณีที่ผู้ให้บริการไฟฟ้ามีเหตุจำเป็นเพื่อประโยชน์ส่วนรวมหรือเหตุอื่นใดที่อยู่นอกเหนือการควบคุมของผู้ให้บริการไฟฟ้าจนทำให้ไม่อาจดำเนินตามแผนกำหนดการดับไฟฟ้าที่ได้แจ้งแก่ผู้ใช้ไฟฟ้าทราบได้ผู้ให้บริการไฟฟ้าจะต้องแจ้งให้ผู้ใช้ไฟฟ้าทราบล่วงหน้าไม่น้อยกว่าสี่สิบแปดชั่วโมงก่อนถึงวันทำการดับไฟฟ้าตามความในวรรคหนึ่งความในวรรคหนึ่งและวรรคสอง ไม่ให้ใช้บังคับในกรณี ดังต่อไปนี้(๑)มีเหตุที่เป็นอันตรายหรืออาจจะเกิดอันตรายแก่ชีวิตและทรัพย์สิน(๒)มีเหตุจากความผิดปกติหรือความล้มเหลวของโครงสร้างพื้นฐาน ระบบไฟฟ้าหรืออุปกรณ์ไฟฟ้าที่อยู่นอกเหนือการควบคุมของผู้ให้บริการไฟฟ้าหรืออันเป็นผลจากเพลิงไหม้ภัยธรรมชาติ ระเบิด อุบัติเหตุ เหตุสุดวิสัย เหตุจลาจล การก่อความไม่สงบหรือสงครามสถานการณ์ฉุกเฉินที่มีผลกระทบรุนแรงต่อความมั่นคงข้อ ๒๐ การปรับปรุงค่าไฟฟ้าให้ตรงตามความเป็นจริงให้ดำเนินการดังต่อไปนี้(๑)ในกรณีที่การคิดค่าไฟฟ้าต่ำกว่าความเป็นจริงอันเกิดจากความผิดพลาดของเครื่องวัดหน่วยไฟฟ้าที่มิได้เกิดจากการกระทำความผิดตามกฎหมายซึ่งเป็นผลให้ต้องปรับปรุงยอดการเรียกเก็บค่าไฟฟ้าเพิ่มเติมก็ให้เรียกเก็บย้อนหลังได้ตามหลักเกณฑ์ ดังต่อไปนี้(ก) ในกรณีที่เครื่องวัดหน่วยไฟฟ้าตามข้อ ๑๑ (๑)ที่ต้องมีการตรวจสอบทุกสองปี ให้เรียกเก็บค่าไฟฟ้าเพิ่มเติมย้อนหลังได้ตามวันที่ตรวจพบความคลาดเคลื่อนของเครื่องวัดหน่วยไฟฟ้าแต่ไม่ให้เกินสองปี(ข)ในกรณีที่เครื่องวัดหน่วยไฟฟ้าตามข้อ ๑๑ (๒) ที่ต้องมีการตรวจสอบทุกหนึ่งปี ให้เรียกเก็บค่าไฟฟ้าเพิ่มเติมย้อนหลังได้ตามวันที่ตรวจพบความคลาดเคลื่อนของเครื่องวัดหน่วยไฟฟ้าแต่ไม่ให้เกินหนึ่งปี(ค)ในกรณีที่ผู้ใช้ไฟฟ้าร้องขอให้ผู้ให้บริการไฟฟ้าตรวจสอบเครื่องวัดหน่วยไฟฟ้า นอกเหนือจากกำหนดระยะเวลาตามข้อ๑๑ (๑) หรือข้อ ๑๑ (๒) เพื่อให้สอดคล้องกับแผนการผลิตของผู้ใช้ไฟฟ้าเองให้เรียกเก็บค่าไฟฟ้าเพิ่มเติมย้อนหลังได้ตามวันที่ตรวจพบความคลาดเคลื่อนของเครื่องวัดหน่วยไฟฟ้าแต่ไม่ให้เกินกว่ากำหนดระยะเวลาที่ผู้ใช้ไฟฟ้าตกลงให้ผู้ให้บริการไฟฟ้าเข้าทำการตรวจสอบตามข้อ ๑๑ วรรคสอง(ง)ในกรณีที่ผู้ใช้ไฟฟ้าร้องขอให้ตรวจสอบเมื่อมีข้อสงสัยว่าเครื่องวัดหน่วยไฟฟ้าแสดงค่าไม่เที่ยงตรงก่อนครบรอบระยะเวลาการตรวจสอบเครื่องวัดหน่วยไฟฟ้าตามข้อ ๑๑ (๑) หรือข้อ ๑๑ (๒) ให้เรียกเก็บค่าไฟฟ้าเพิ่มเติมย้อนหลังได้ตามวันที่ตรวจพบความคลาดเคลื่อนของเครื่องวัดหน่วยไฟฟ้าแต่ไม่ให้เกินกว่าวันที่ผู้ใช้ไฟฟ้าและผู้ให้บริการไฟฟ้าตกลงกันให้เข้าทำการตรวจสอบเครื่องวัดหน่วยไฟฟ้า(๒)ในกรณีที่การคิดค่าใช้ไฟฟ้าเกินกว่าความเป็นจริงอันเกิดจากความผิดพลาดของเครื่องวัดหน่วยไฟฟ้าที่มิได้เกิดจากการกระทำความผิดตามกฎหมาย ซึ่งเป็นผลให้ต้องปรับปรุงยอดการเรียกเก็บค่าไฟฟ้าลดลงผู้ให้บริการไฟฟ้าต้องแจ้งให้ผู้ใช้ไฟฟ้าทราบภายในสิบห้าวันนับแต่วันที่ตรวจพบความคลาดเคลื่อนของเครื่องวัดหน่วยไฟฟ้าหากผู้ใช้ไฟฟ้าได้จ่ายส่วนเกินไปแล้วผู้ให้บริการไฟฟ้าต้องคืนเงินส่วนต่างให้ผู้ใช้ไฟฟ้าภายในสามสิบวันนับแต่วันที่แจ้งให้ผู้ใช้ไฟฟ้าทราบเว้นแต่ผู้ใช้ไฟฟ้ายินยอมตกลงเป็นอย่างอื่นผู้ใช้ไฟฟ้าตาม(๑)มีสิทธิขอผ่อนชำระส่วนต่างค่าไฟฟ้าต่ำกว่าความเป็นจริงย้อนหลังได้ตามหลักเกณฑ์ที่ผู้ให้บริการไฟฟ้ากำหนดและผู้ให้บริการไฟฟ้าไม่มีสิทธิคิดดอกเบี้ยจากยอดของส่วนต่างจากผู้ใช้ไฟฟ้าเว้นแต่ผู้ใช้ไฟฟ้าผิดนัดไม่ชำระค่าไฟฟ้าส่วนต่างตามข้อตกลงผ่อนชำระข้อ ๒๑ ผู้ให้บริการไฟฟ้ามีหน้าที่ต้องจ่ายคืนดอกผลของเงินหลักประกันการใช้ไฟฟ้าทุกรอบระยะเวลาตามหลักเกณฑ์ที่ กกพ. กำหนดเมื่อสัญญาสิ้นสุดลงหากมีกรณีที่ต้องคืนหลักประกันการใช้ไฟฟ้าและดอกผลของเงินหลักประกันการใช้ไฟฟ้าให้ผู้ให้บริการไฟฟ้าคืนให้แก่ผู้ใช้ไฟฟ้าให้แล้วเสร็จภายในสามสิบวันนับแต่วันที่สัญญาสิ้นสุดให้ผู้ให้บริการไฟฟ้าพิจารณาลดหย่อนวงเงินหลักประกันการใช้ไฟฟ้าสำหรับผู้ใช้ไฟฟ้าที่มีประวัติการชำระค่าไฟฟ้าดีตามหลักเกณฑ์ที่ผู้ให้บริการไฟฟ้ากำหนดข้อ ๒๒ ผู้ให้บริการไฟฟ้าต้องจัดทำหลักเกณฑ์เกี่ยวกับการจัดการข้อร้องเรียนของผู้ใช้ไฟฟ้าโดยเร็วทั้งนี้หลักเกณฑ์ดังกล่าวต้องมีวิธีพิจารณากำหนดระยะเวลาแล้วเสร็จและสอดคล้องกับการพิจารณาเรื่องร้องเรียนหรือการระงับข้อพิพาทเกี่ยวกับการให้บริการไฟฟ้าระหว่างผู้ใช้ไฟฟ้ากับผู้ให้บริการไฟฟ้าตามกฎหมายว่าด้วยการประกอบกิจการพลังงานผู้ให้บริการไฟฟ้าต้องเผยแพร่หลักเกณฑ์ตามวรรคหนึ่งผ่านสื่อที่ผู้ใช้ไฟฟ้าเข้าถึงได้โดยตรงและโดยสะดวก รวมทั้งให้แสดง ณที่ทำการของผู้ให้บริการไฟฟ้าเพื่อให้ผู้ใช้ไฟฟ้าสามารถตรวจสอบได้บทเฉพาะกาล ข้อ ๒๓ ประกาศนี้มิให้มีผลใช้บังคับกับสัญญาที่มีผลใช้บังคับมาก่อนวันที่ประกาศนี้ใช้บังคับเว้นแต่ข้อกำหนดใดในสัญญามีมาตรฐานต่ำกว่าที่กำหนดในประกาศนี้ให้ดำเนินการปรับปรุงเพิ่มเติมข้อสัญญาให้แล้วเสร็จภายในสามปีหากผู้ให้บริการไฟฟ้าไม่ดำเนินการภายในระยะเวลาดังกล่าวให้นำข้อกำหนดตามประกาศนี้มาใช้บังคับแทน โดยไม่ต้องทำสัญญาฉบับใหม่ประกาศ ณ วันที่ ๙ สิงหาคม พ.ศ.๒๕๖๑พรเทพ ธัญญพงศ์ชัยประธานกรรมการกำกับกิจการพลังงานปวันวิทย์/จัดทำ๑ ตุลาคม๒๕๖๑[๑]ราชกิจจานุเบกษา เล่ม ๑๓๕/ตอนพิเศษ ๒๑๑ ง/หน้า ๔๔/๓๑ สิงหาคม ๒๕๖๑